armvectores/hy_wikipedia_2023 huggingface dataset:
Թոնի (այլ կիրառումներ)

Թոնի անվանումը կարող է վերաբերել.

Թոնի - (անգլ.՝ Tony; իտալերեն՝ Toni), տղամարդու անձնանուն, հանդիսանում է Էնթոնի (Anthony) կամ Անտոնիո (Antonio) անունների կարճ տարբերակը
Թոնի (մրցանակ) - թատրոնի ոլորտում տրվող ամերիկյան մրցանակ
(924) Թոնի - աստերոիդ աստերոիդների հիմնական գոտում
Թոնի (կոմունա) - կոմունա Ֆրանսիայի Էր (դեպարտամենտ)ում։
Թոնի (գյուղ) - գյուղ ԱՄՆ-ում, Վիսկոնսին նահանգում
Ռոբերտ Չարտոֆ

Ռոբերտ Չարտոֆ (անգլ.՝ Robert Chartoff, օգոստոսի 26, 1933(1933-08-26), Նյու Յորք, Նյու Յորք, ԱՄՆ - հունիսի 10, 2015(2015-06-10), Սանտա Մոնիկա, Լոս Անջելես շրջան, Կալիֆոռնիա, ԱՄՆ), ամերիկացի կինոպրոդյուսեր։ Առաջին խոշոր հաջողությանն արժանացել է «Ռոկկի» ֆիլմի շնորհիվ, որի գլխավոր դերակատարն ու սցենարի հեղինակը եղել է Սիլվեստր Ստալոնեն։


== Կենսագրություն ==
Ռոբերտ Չարտոֆը ծնվել է 1933 թվականի օգոստոսի 26-ին Նյու Յորքում, հրեական ընտանիքում։ Հայրը՝ Ուիլյամ Չարտոֆը, եղել է պրոֆեսիոնա երաժիշտ, նվագել է Նյու Յորքի ֆիլհարմոնիայում։ Մայրը եղել Բեսի Ռապապորտը։ 1955 թվականին Ռոբերտ Չարտոֆն ավարտել է Յունիոն քոլեջը, ապա իրավունքի դպրոց Կոլումբիայի համալսարանում։


== Կարիերա ==
Ռոբերտ Չարտոֆը հանդես է եկել որպես ավելի քան 40 ֆիլմի պրոդյուսեր, մեծ մասամբ՝ Իրվին Ուինքլերի հետ միասին։


== Անձնական կյանք ==
Ռոբերտ Չարտոֆն ամուսնացած է եղել երեք անգամ։ Ֆիլիս Ռաֆայելի հետ առաջին ամուսնությունից ունեցել է երեք երեխա՝ Ջենիֆերը, Ուիլյամն ու Ջուլին։ Երկրորդ անգամ ամուսնացել է բրիտանացի դերասանուհի Վանեսա Հովարդի (1948-2010) հետ։ Նրանք ամուսնացած են եղել 1970-1983 թվականներին և ունեցել են մեկ որդի՝ Չարլին։ Երրորդ կնոջ՝ Ջեննի Ուեյման Քոքլի (Jenny Weyman-Cockle) հետ Ռոբերտ Չարտոֆն ապրել է 1992 թվականից մինչև իր մահը։ Այդ ամուսնության ընթացքում ծնվել է նրա դուստրը՝ Միրանդան։
Ռոբերտ Չարտոֆի որդին՝ Ուիլյամ Չարտոֆը (ծնվել է 1963 թվականի մարտի 15-ին) նույնպես դարձել է պրոդյուսեր։ Հոր հետ միասին նա մասնակցել է «Raging Bull», «Ռոկկի Բալբոա», «Մեխանիկ» ֆիլմերի ստեղծմանը։ Մահացել է 2015 թվականի հունիսի 10-ին ենթաստամոքսային գեղձի քաղցկեղից Սանտա Մոնիկայում գտնվող իր տանը (Կալիֆոռնիա նահանգ, ԱՄՆ)։


== Ֆիլմագրություն ==


== Մրցանակներ և անվանակարգեր ==
1977 – «Օսկար» մրցանակ «Ռոկկի» ֆիլմի համար (Ուինքլերի հետ միասին)
1981 — ներկայացվել է «Օսկար» մրցանակի «Կատաղած ցուլ» ֆիլմի համար (Ուինքլերի հետ միասին)
1984 — ներկայացվել է «Օսկար» մրցանակի «Ճիշտ անձնակազմ» ֆիլմի համար (Ուինքլերի հետ միասին)
Երկու անգամ ներկայացվել է Razzie Award մրցանակի ամենավատ ֆիմի համար՝ «Ռոկկի 4» (1986 թվական) և «Ռոկկի 5» (1991 թվական)


== Ծանոթագրություններ ==
Ռե (ածանց)

Անվան այլ կիրառումների համար տե՛ս՝ Ռե (այլ կիրառումներ)Ռե (ածանց) (լատ.՝ re․․․), նախածանց, որը ցույց է տալիս․

Կրկնվող, նորացվող, վերականգնվող գործողություն (օրինակ՝ ռեգեներացում, ոեաբիլիտացում),
Բառարմաաի արաահայաած իմաստին հակառակ գործողություն (օրինակ՝ ռևիզիա, ռեգրես),
հակազդեցություն (օրինակ՝ ռեակցիա)։
Ալեքսանդրովկա (գյուղ, Գոլովանևի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ուկրաիներեն՝ Олександрівка), գյուղ Ուկրաինայի Կիրովոգրադի մարզի Գոլովանևի շրջանում։
2001 թվականի տվյալներով Ալեքսանդրովկա գյուղում բնակվում էր 271 մարդ։ Բնակավայրը զբաղեցնում է 0,664 կմ² տարածք։ Բնակչության խտությունը կազմում էր 408,13 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ազատ Եվրոպա/Ազատություն ռադիոկայան

Ազատ Եվրոպա/Ազատություն ռադիոկայանը (անգլ․ Radio Free Europe/Radio Liberty (RFE/RL)) միջազգային լրատվական ծառայություն է։ Այն կազմվել է 1949թ․ հիմնադրված Ազատ Եվրոպա ռադիոկայանի (Radio Free Europe) և 1953թ․ հիմնադրված Ազատություն ռադիոկայանի (Radio Liberty) միացումից 1976թ․։ Այն  ֆինանսավորվում է Միացյալ Նահանգների համաշխարհային հեռարձակման գործակալության կողմից՝ որպես մասնավոր դրամաշնորհառու։ Ըստ ԱՄՆ օրենսդրության, «Ազատ Եվրոպա/Ազատություն» ռադիոկայանը պարտավոր է փաստական, օբյեկտիվ և պրոֆեսիոնալ լրատվություն մատուցել իր լսարանին և ԱՄՆ Կառավարության ներկայացուցիչները իրավունք չունեն միջամտել ռադիոկայանի լուսաբանմանը։ Ռադիոկայանի առաքելությունն է նպաստել ժողովրդավարական արժեքների և ինստիտուտների կայացմանն ու առաջ մղել մարդու իրավունքները՝ հաղորդելով լրատվություն երկրներում, որտեղ ազատ մամուլն արգելված է կառավարության կողմից կամ ամբողջովին հաստատված չէ։


== Միջազգային ծածկույթը ==
Կազմակերպությունը գործում է 23 երկրներում՝ 27 լեզուներով։ Հայաստան, Ադրբեջան, Վրաստան, Բելառուս, Ղազախստան, Ղրղզստան, Մոլդովա, Հյուսիսային Կովկաս,Ռուսաստան, Տաջիկստան, Թաթարստան, Բաշկիրիա, Թուրքմենստան, Ուկրաինա, Ուզբեկստան, Բալկաններ, Հունգարիա, Ռումինիա, Բուլղարիա, Աֆղանստան, Իրան, Պակիստան ։ Նրա մեջ են մտնում նաև "Ներկա Ժամանակ" ռուսերեն հեռուստատեսությունև և տեղեկատվության ճշմարտացիությունը ստուգող Պոլիգրաֆ․ինֆո կայքը։ Միավորելով 600 լրագրողներ, 1,300 ֆրիլանսերներ և 21 տեղական բյուրոներ,​ Ազատ Եվրոպա/Ազատություն ռադիոկայանը խոշորագույն լրատվական կազմակերպություններից է.  


== Հայկական ծառայությունը ==
Հայերեն լեզվով ծառայությունը հեռարձակվում է 1953 թվականի մարտի 18-ից։  Ռադիոկայանի երևանյան բյուրոն տեղակայված է Երևանի Կենտրոն վարչական շրջանի Մովսես Խորենացու փող., 15 շենք հասցեում։ Տնօրենն է Հրայր Թամրազյանը։ Աշխատակիցների թիվը տատանվում է 16-ից մինչև 50-ը սահմաններում։ 


== Վարքականոնը ==
Ռադիոկայանի լրագրողների և թղթակիցներից պարտավորվում են  պահպանել ճշգրտություն, անկողմնակալություն, վերլուծություն, մեկնաբանություն և խմբագրականներ, չափավոր և հարգալից տոն, թարոզչությունից խուսափում, էթիկական բարձր չափանիշներ։ 


== Ծանոթագրություններ ==


== Արտաքին հղումներ ==
Ազատ Եվրոպա/Ազատություն ռադիոկայանի հայաստանյան բյուրոյի կայքը
Ազատ Եվրոպա/Ազատություն ռադիոկայանի գլխավոր կայքը
Մարիական ազգագրական թանգարան

Վ. Լ. Ռոմանովի անվան Մարիական ազգագրական թանգարան (ռուս.՝ Марийский этнографический музей им. В. И. Романова), թանգարանային համալիր բաց երկնքի տակ։ Թանգարանը գտնվում է Կոզմոդեմյանսկ քաղաքում, մտնում է Կոզմոդեմյանսկի թանգարանային համալիրի մեջ։ Համարվում է Ռուսաստանի մշակութային ժառանգության օբյեկտ (1200000391)։


== Պատմություն ==
Մինչհեղափոխական Մարիական Պովոլժեի գյուղացիական տնտեսությունների կողմից օգտագործվող աշխատանքի հնագույն գործիքների և կենցաղային առարկաների նմուշները պահպանելու և հետագա սերունդներին ներկայացնելու նպատակով՝ կոլտնտեսությունների շրջանային լիազորների խորհրդի ժողովը 1977 թվականի սեպտեմբերի 2-ին որոշեց Գորնոմարիյսկի շրջանի կոլտնտեսությունների, խորհրդային տնտեսությունների և քաղաքի ձեռնարկությունների միջոցներով և ուժերով Կոզմոդեմյանսկ քաղաքում ստեղծել շրջանային երկրագործական թանգարան։ Գորնոմարիյսկի ժողովրդական պատգամավորների շրջանային խորհրդի գործադիր կոմիտեի 1979 թվականի փետրվարի 27-ի որոշմամբ Կոզմոդեմյանսկում սկսվեց բաց երկնքի տակ ազգագրական թանգարանի շինարարությունը, որի աշխատանքներին զգալի օժանդակություն ցուցաբերեց կուսակցության շրջկոմի առաջին քարտուղար Վ. Ի Ռոմանովը։ Թանգարանը բացվեց 1983 թվականի ամռանը, որը զուգադիպեց Կոզմոդեմյանսկի 400-ամյակի միջոցառումների հետ։ Թանգարանը դարձավ ճարտարապետական հուշարձանների, հողագործական և կենցաղային գործիքների և մշակութային արժեք ներկայացնող առարկաների հիմնական պահոցը։ Թանգարանի կազմակերպիչները ձգտում էին վերստեղծել Գորնոմարիյսկի շրջանի բնակչության կենցաղի և ճարտարապետության բնօրինակ մանրամասները։


== Ցուցադրություններ ==
Թանգարանի տարածքը կազմում է ավելի քան 5 հեկտար։ Թանգարանի տարածքում կառուցված են ավելի քան 60 տարբեր շինություններ և օբյեկտներ,  հավաքված են 7000-ից ավելի աշխատանքի և կենցաղային նշանակության գործիքների և առարկաների ցուցանմուշներ, որոնք իրենցից պատմական արժեք են ներկայացնում։


== Տես նաև ==
Կոզմոդեմյանսկ
Կոզմոդեմյանսկի թանգարանային համալիր


== Գրականություն ==
Романов М. П. Этнографический музей под открытым небом в Козьмодемьянске - Йошкар-Ола: Марийское книжное издательство, 1994. - 30000 экз. - ISBN 5-7590-0049-7.


== Պատկերասրահ ==

		
		


== Ծանոթագրություններ ==


== Արտաքին հղումներ ==
«Этнографический музей под открытым небом»։ www.museum.ru։ Վերցված է 2019-03-04
Եզերքը Աիդ (բանաստեղծություն)

«Եզերքը Աիդ» Եղիշե Չարենցի բանաստեղծություններից։ Հեղինակն այն  սկսել է գրել  1916 թվականին՝ հավանաբար Մոսկվայում։


== Պատմություն ==
Առաջին անգամ տպագրվել է  է Չարենցի երկերի ժողովածուի 1-ին հատորում։
Տպագրվում է Չարենցի երկերի ժողովածուի 1-ին հատորից։
Հին հունական դիցաբանության մեջ Աիդը սարսափներով լի խավար անդրաշխարհի, դժոխքի տիրակալն է, Սաիքսը՝   Հին հունական դիցաբանության մեջ սուրբ գետ Աիդի աշխարհում, որ սառեցնում է ամեն ինչ. նրա ջրերով երդվում և մահկանացուներին ահաբեկում են իրենք աստվածները։


== Ծանոթագրություններ ==
Չեշմաբասար

Չեշմաբասար (ադրբ.՝ Çeşməbasar), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում։


== Ծանոթագրություններ ==
Վիտալի Պարախնևիչ

Վիտալի Վալերևիչ Պարախնևիչ (ռուս.՝ Виталий Валерьевич Парахневич, մայիսի 4, 1969(1969-05-04), Դոնեցկ, Ուկրաինական ԽՍՀ, ԽՍՀՄ), ուկրաինացի ֆուտբոլիստ, հարձակվող։


== Կենսագրություն ==
Վիտալի Պարախնևիչը ֆուտբոլով զբաղվել սկսել է Դոնեցկի «Շախտյոր» ֆուտբոլային ակումբի դպրոցում. առաջին մարզիչը եղել է Պ. Ա. Պոնոմարենկոն։ Հետագայում Վիտալի Պարախնևիչը հավաքների է մասնակցել Ախտիրկայի «Նեֆտյանիկ» ակումբի հետ, որի կազմում 1987 թվականին խաղացել է Երկրորդ լիգայում։ 1988-1989 թվականներին բանակային ծառայությունն անցկացրել է Օդեսայի ԲԿԱ-ում, որի կազմում խաղացել է ևս երկու տարի։ Ուկրաինայի առաջնությունում խաղացել է Տերնոպոլի «Նիվա», Օդեսայի ԲԿԱ և «Չեռնոմորեց» ակումբներում։
1994 թվականի ձմռանը Վիտալի Պարախնևիչը պատրաստվում էր պայմանագիր կնքել Իսրայելում, սակայն իսրայելական երկու ակումբների միջև եղած վեճի պատճառով տեղափոխվել է Մոսկվայի «Լոկոմոտիվ»։ Ակումբի կազմում Վիտալի Պարախնևիչն անցկացրել է տասը խաղ, որից հետո որակազրկման պատճառով խաղացել է երկրորդ կազմում։ Սակայն այնտեղ էլ ստացել է կարմիր քարտ և խաղային պրակտիկա ունենալու համար ընդունել է «Լոկոմոտիվի» գլխավոր մարզիչ Յուրի Սյոմինի առաջարկը՝ մեկնել Հարավային Կորեա, որտեղ վարձավճարային հիմունքներով հանդես է եկել «Չոնբուկ Խյոնդե Բլյուուինգզ» ակումբում, որը ուտով գնել է ֆուտբոլիստին։ 1998 թվականին Վիտալի Պարախնևիչը տեղափոխվել է «Սուվոն Սամսունգ Բլյուուինգզ», որի հետ երկու անգամ հաղթել է առաջնությունում, երկու անգամ նվաճել Լիգայի գավաթը և երկու անգամ՝ Կորեայի Սուպերգավաթը, ինչպես նաև դուրս է եկել ասիական Չեմպիոնների լիգայի եզրափակիչ։
2001-2002 թվականներին Վիտալի Պարախնևիչը խաղացել է կորեական «Անյան Էլ-Ջի Չիտաս» ու «Պուչխոն ՍԿ» և ճապոնական «Սյոնան Բելմարե» ակումբներում։ 2003 թվականին նա վերադարձել է Ուկրաինա, որտեղ խաղացել է «Չեռնոմորեց» և «Դնեստր» (Օվիդիոպոլ) ակումբներում։
1997 թվականին Վիտալի Պարախնևիչն անցկացրել է մեկ հանդիպում Տաջիկստանի հավաքականի կազմում։
2010-ական թվականներին Վիտալի Պարախնևիչը՝ որպես գլխավոր մարզչի օգնական, աշխատել է մոլդովական «Նիստրու» (Օտաչ) ակումբում։


== Ձեռքբերումներ ==
Կորեայի չեմպիոն (2) - 1998, 1999.
Ուկրաինայի գավաթակիր - 1994
Ուկրաինայի առաջնության արծաթե մեդալակիր - 1995
Ռուսաստանի առաջնության արծաթե մեդալակիր - 1995
Ուկրաինայի առաջնության բրոնզե մեդալակիր (2) - 1993/1994


== Ծանոթագրություններ ==


== Արտաքին հղումներ ==
Корейские будни Виталия Парахневича
«Возвращение». Виталий ПАРАХНЕВИЧ: "ЧЕЛОВЕК, ЗАБИВШИЙ «РУКЕ БОГА» Archived 2014-03-07 at the Wayback Machine., 16.08.2003
Виталий Парахневич: В Южной Корее оказался благодаря Семину Archived 2016-12-16 at the Wayback Machine., 22.04.2011
Виталий Парахневич: «Раньше в футбол брали проверенных людей, а сегодня он стал бизнесом», 9 ноября 2011
Ֆուտբոլիստի էջը FootballFacts.ru կայքում
На сайте «Одесский футбол» Archived 2017-09-10 at the Wayback Machine.
Ռոշի սահման

Ռոշի սահման կամ Ռոշի շառավիղ է կոչվում իր սեփական գրավիտացիոն ուժերով ամբողջական պահվող երկնային մարմնի այն հեռավորությունը մեկ այլ երկնային մարմնից, որին հասնելու դեպքում առաջին երկնային մարմինը կկազմալուծվի՝ մյուս երկնային մարմնի կողմից առաջացած մակընթացային ուժերի ազդեցության ներքո։ Կազմալուծումը տեղի է ունենում այն պատճառով, որ մակընթացային ուժերը գերազանցում են մարմնի սեփական գրավիտացիոն ինքնաձգողականության ուժը։ Ռոշի սահմանի ներսում, երկնային մարմնի շուրջ պտտվող նյութերը հակված են ցրվել և օղակներ ձևավորել, իսկ սահմանից դուրս՝ հակված են սերտաճել, միանալ միմյանց։ Տերմինը կոչվում է ֆրանսիացի աստղագետ Էդուարդ Ռոշի անունով, ով առաջինն է հաշվարկել է այս տեսական սահմանը 1848 թվականին։


== Ծանոթագրություններ ==
Օդդ Հասսել

Օդդ Հասսել (նորվ.՝ Odd Hassel, մայիսի 17, 1897(1897-05-17)[…], Քրիստիանիա, Նորվեգիա - մայիսի 11, 1981(1981-05-11)[…], Օսլո, Նորվեգիա), նորվեգացի ֆիզիկա-քիմիկոս։ Նորվեգիայի գիտությունների ակադեմիայի անդամ (1933): Օսլոյի համալսարանի պրոֆեսոր (1934-1964): Քիմիայի Նոբելյան մրցանակի դափնեկիր (1969):


== Կենսագրություն ==
Օդդ Հասսելը ծնվել է Քրիստիանիայում (այժմ՝ Օսլո), գինեկոլոգ Էրնստ Հասսելի և Մաթիլդե Կլավենեսի ընտանիքում: 1915-1920 թվականներին սովորել է Օսլոյի համալսարանում՝ ուսանելով մաթեմատիկա, ֆիզիկա և քիմիա: Կրթությունը շարունակել է Ֆրանսիայում, Իտալիայում, Գերմանիայում: Մյունխենում աշխատել է Կազիմիր Ֆայանսի լաբորատորիայում: Այստեղ աշխատելու ընթացքում հայտնաբերել է լույսի կլանման ինդիկատորները: Բեռլին տեղափոխվելուց հետո աշխատել է Կայզեր Վիլհելմի գիտական միությունում, որտեղ սկսել է հետազոտել ճառագայթային բյուրեղագրություն: Ֆրից Հաբերի օգնությամբ հետազոտության համար ստացել է Ռոքֆելերի կրթաթոշակ: 1924 թվականին դոկտորի կոչում է ստացել Բեռլինի համալսարանից, այնուհետև տեղափոխվել է Օսլոյի համալսարան, որտեղ աշխատել է 1925-1964 թվականներին: 1934 թվականին ստացել է պրոֆեսորի կոչում:


== Նոբելյան մրցանակ ==
Քիմիայի Նոբելյան մրցանակ (1969, անգլիացի քիմիկոս Դերեկ Բարտոնի հետ համատեղ):


== Գրականություն ==
Oakes, E. (2002). A to Z of Chemists. Facts on File Science library : Notable scientists. New York: VB Hermitage. ISBN 0-8160-4579-8.


== Ծանոթագրություններ ==


== Արտաքին հղումներ ==
Hassel's Nobel Foundation biography
Hassel's  Nobel Lecture Structural Aspects of Interatomic Charge-Transfer Bonding
Բեյքեր շրջան (Ֆլորիդա)

Անվան այլ կիրառումների համար տե՛ս՝ Բեյքեր շրջան (այլ կիրառումներ)Բեյքեր շրջան (անգլ.՝ Baker County), ԱՄՆ Ֆլորիդա նահանգի 67 վարչական միավորներից մեկը։ Ընդհանուր տարածքը 1.515 կմ² է, բնակչության թվաքանակը 2020 թվականի մարդահամարի տվյալներով եղել է 28.259: Շրջկենտրոնն է Մաքլենի բնակավայրը։ Կազմավորվել է 1861 թ.։


== Ծանոթագրություններ ==


== Արտաքին հղումներ ==
Baker County Board of County Commissioners
Baker County Supervisor of Elections
Baker County Property Appraiser Archived 2021-05-06 at the Wayback Machine.
https://www.bakercountysheriffsoffice.com/
Baker County Tax Collector
BakerCountyToday.org - Baker County, Florida: Today and Yesterday
Baker County Community Home Page - BakerCountyFL.com - Owned and Managed from Baker County
Կորուրիպի

Կորուրիպի  (պորտ.՝ Coruripe), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Սան Միգել դուս Կամպուսի գավառի կազմի մեջ։ Բնակչությունը կազմում է 44727 մարդ՝ 2007 թվականի տվյալներով։ Գրավում է 971,4 կմ2 տարածք։ Բնակչության խտությունը՝ 46.04 մարդ/կմ²։


== Պատմություն ==
Քաղաքը հիմնադրվել է 1866 թվականին։


== Աշխարհագրություն ==
Կլիմային ռելիեֆ՝ չափավոր։
Ուայս շրջան (Տեխաս)

Ուայս շրջան (անգլ.՝ Wise County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.344 կմ² է, բնակչությունը՝ 48.793 մարդ (2000 թվականի տվյալներով)։ Շրջկենտրոնն է Դեկատուր բնակավայրը։ Կազմավորվել է 1856 թվականին։
NBA-ի պատմության 50 լավագույն դիպուկահարների ցանկ

Ստորև ներկայացված ցանկում ներկայացված են այն 50 բասկետբոլիստները, որոնք NBA-ի կարիերայի պարբերական առաջնությունների ընթացքում հավաքել են առավելագույն միավորներ։ Այս անվանակարգի ներկայացուցիչների ամբողջական ցանկը հրապարակված է basketball-reference.com կայքում։


== Ցանկի լեգենդա ==


== Ցանկ ==
2018 թվականի դեկտեմբերի 25-ի դրությամբ


== Ծանոթագրություններ ==


== Արտաքին հղումներ ==
«NBA & ABA Career Leaders and Records for Points»։ basketball-reference.com (անգլերեն)։ Sports Reference LLC։ Արխիվացված է օրիգինալից 2011-02-25-ին։ Վերցված է 2013-03-13 
«All Time Leaders: Points» (անգլերեն)։ NBA.com։ Արխիվացված օրիգինալից 2013-04-05-ին։ Վերցված է 2013-03-13 
«Naismith Memorial Basketball Hall of Fame» (անգլերեն)։ Hoophall.com։ Արխիվացված է օրիգինալից 2013-03-16-ին։ Վերցված է 2013-03-13
Գորկու փողոց (Ալուշտա)

Անվան այլ կիրառումների համար տե՛ս՝ Մաքսիմ Գորկու փողոց (այլ կիրառումներ)Գորկու փողոց (ռուս.՝ Улица Горького), փողոց Ղրիմի Ալուշտա քաղաքում։ Անվանվել է պրոլետարական հայտնի գրող Ալեքսեյ Մաքսիմովիչ Գորկու պատվին։ Սկիզբ է առնում Լենինի և առափնյա փողոցների շրջանաձև հանգույցից և ավարտվում Օկտյաբրսկայա և Սիմֆերոպոլի փողոցների և Յալթայի խճուղու հանգույցում՝ ավտոկայանի մոտակայքում։ Երկարությունը 1100 մետր է։


== Նկարագրություն ==
Ալուշտա քաղաքի Գորկու փողոցը գտնվում է հանգստավայրի կենտրոնական մասում։ Այն սկիզբ է առնում Սև ծովի ափից և ավարտվում Ալուշտայի ավտոկայանի մոտակայքում։ Փողոցով երթևեկում է հասարակական տրանսպորտը, այնտեղ կա նաև տրոլեյբուսային կայան։ Փողոցը տանում է ուղիղ դեպի ծովափ և շատ գեղեցիկ է, քանի որ ճանապարհային շրջանաձև հանգույցի մոտ զարդարված է «Ծովաձիուկ» քանդակով և շատրվանով։ Բանուկ փողոց է, որտեղ հանդիպում են հետաքրքրաշարժ տեսարժանություններ՝ ակվարիումը, «Փոքրապատկեր Ղրիմը» զբոսայգին և կինոթատրոնը։
Գորկու փողոցը հատվում է Բագլիկովի, Սարանչովի, Շկոլնայա փողոցների և Գվարդեյսկի նրբանցքի հետ։ Փողոցում կա համարակալված 110 շինություն։ Երկարությունը 1,1 կիլոմետր է։
Գորկու փողոցի փոստային դասիչն է՝ 298500։
Փողոցն անվանվել է ռուս խորհրդային գրող, սոցիալիստական ռեալիզմ գրական ուղղության հիմնադիր և քաղաքական ակտիվիստ, ԽՍՀՄ գրողների միությունը ստեղծելու նախաձեռնող և նրա վարչության առաջին նախագահ Ալեքսեյ Մաքսիմովիչ Գորկու (1868-1936) պատվին։ Գորկին հինգ անգամ ներկայացվել է գրականության Նոբելյան մրցանակի (1918, 1923, երկու անգամ՝ 1928, 1933 թվականներին)։


== Պատկերասրահ ==

		


== Ծանոթագրություններ ==


== Աղբյուրներ ==
Улица Горького в Алуште
Подробная карта Улица Горького, город Алушта со спутника с номерами домов, индекс и маршруты, Яндекс, Гугл карты


== Արտաքին հղումներ ==
г. Алушта, улица Горького Archived 2019-04-09 at the Wayback Machine.
Հին օրերի երգը

Հին օրերի երգը, 1982 թվականին նկարահանված հայկական ֆիլմ։


== Սյուժե ==
Ֆիլմի հերոսները գավառական քաղաքի ինքնագործ թատերախմբի անդամներ են, որոնք ամբողջ երկրի հետ կիսում են պատերազմի բերած դառնությունները և կորուստների ցավը։


=== Դերասանական անձնակազմ ===
Շահում Ղազարյան – Մուշեղ
Մհեր Մկրտչյան – Նիկոլ
Վերջալույս Միրիջանյան – Հայաստան մայրիկ
Գուժ Մանուկյան – Ռուբեն
Ազատ Գասպարյան – Մեսրոպ
Նարինե Բաղդասարյան – Սաթենիկ
Աշոտ Ադամյան – Օբերոն
Գալյա Նովենց – Օբերոնի մայրը
Ալեքսանդր Հովհաննիսյան – Խորեն
Արտյուշա Գյոդակյան – Հովհաննես
Հենրիկ Ալավերդյան – Զավեն
Սամվել Սեդրակյան – Արմեն

Արուս Ազնավուրյան – Վարդուշ
Բ. Գազազյան – վաճառող
Եվգենի Ներսիսյան – գերմանացի
Մ. Թովմասյան – Քիշմիշ


=== Նկարահանող անձնակազմ ===
ռեժիսոր – Ալբերտ Մկրտչյան
երկրորդ ռեժիսոր – Ներսես Հայկազյան
սցենարիստ – Ալբերտ Մկրտչյան
օպերատոր – Ռուդոլֆ Վաթինյան
մոնտաժ – Ս. Գաբրիելյան
երաժշտությունը – Տիգրան Մանսուրյան
դեկորացիաները – Ռաֆայել Բաբայան
հնչյունային ռեժիսոր – Յուրա Սայադյան


== Հետաքրքիր փաստեր ==
Ֆիլմի նախնական անվանումը եղել է «Լավ բարի մարդիկ»։
Ֆիլմում Մհեր Մկրտչյանը իսկապես ուտում է թուղթը։
Շահում Ղազարյանը ֆիլմում նկարահանվելու համար նիհարել է քսան կիլոգրամ։
Ֆիլմում, երբ Վերջալույս Միրիջանյանը երգում է, դրա փոխարեն ռեժիսորը գրել էր բավականին երկար ճառ, որը հերոսուհին չէր կարողանում սովորել, և որոշվեց այն փոխարինել երգով, որը ավելի ազդեցիկ դարձավ։
Նարինե Բաղդասարյանն իրականում դերասանուհի չէր։ Նա ուղղակի աշխատում էր նկարահանման հրապարակում, և ռեժիսորի հավանելուց հետո պահանջվեց 3 ամիս նրան համոզելու համար, որպեսզի վերջինս խաղա այդ դերը։


== Տեխնիկական և այլ տվյալներ ==
Ֆիլմը գունավոր
Տևողություն - 87 րոպե, ժապավենի երկարությունը՝ 2414 մետր
Ձայնը - մոնո


== Պարգևներ ==
Լենինգրադում  XVI ՀԿՓ-ի «Հիշողություն» մրցանակ «Հայրենական մեծ պատերազմի ժամանակ խորհրդային ժողովրդի  հայրենասիրության թեմայի բացահայտման համար» (1983)


== Գրականություն ==
Երգը, որ արցունքներ կորզեց ռեժիսորից։ Աննա Բաբաջանյան, Դա եղել է այսպես…, Ե., Դարակ, 2019, էջ 83-87։


== Արտաքին հղումներ ==
Ֆիլմը kinopoisk.ru կայքում
Ժիու

Ժիու կամ Ջիու (հունգ.՝ Zsil, ռումիներեն՝ Jiu), գետ Ռումինիայում, Դանուբի ձախ վտակը։ Սկիզբ է առնում Հարավային Կարպատների հարավային լանջից, հոսում Ստորինդանուբյան հարթավայրով։ Երկարությունը 348 կմ է։ Ժիուի ափերին են Պևտրոշենի, Տիրգու Ժիու քաղաքները, հովտում է Կրայովա քաղաքը։


== Անվանուն ==
Անվանումն ունի սլավոնական ծագում։ Առաջացել է սլավորներեն «սրընթաց է, ուժեղ է, շարժուն է» բառից։


== Ծանոթագրություններ ==
Սիրային երգ

Սիրային երգ, ռոմանտիկ սիրո, սիրահարվածության կամ հարաբերությունների խզումից հետո կոտրված սրտի և դրանցից բխող զգացմունքների մասին երգ։ Սիրային երգերի նույնիսկ ամենահայտնի կատարողների և երգահանների սպառիչ ցանկը շատ երկար կլիներ։
Սիրային երգերը կարող են հանդիպվել տարբեր երաժշտական ժանրերում։


== Պատմություն ==
Սիրային երգերը գոյություն ունեն դարեր շարունակ, և դրանք կարելի է գտնել հասարակությունների մեծ մասի պատմության և մշակույթի մեջ, թեև դրանց համատարած տարածումը ժամանակակից երևույթ է։
Սիրային երգերի առաջացման առավել հակասական և զարմանալի բացատրությունը տվել է Դենի դե Ռուժմոնն իր «Սերը արևմտյան աշխարհում» (անգլ.՝ Love in the Western World) ստեղծագործության մեջ։ Ըստ դե Ռուժմոնի, սիրային երգը զարգացել է պալատական սիրային երգերից, և այդ երգերը սիրո պատմական քրիստոնեական հասկացությունից հրաժարվում էին։
Սիրային երգերի ինքնությունը փոխվում է ժամանակ առ ժամանակ, սկսած 1970-ական թվականների սիրո տասնամյակից մինչև 1980-ական թվականների գիշերային երեկույթներ և մինչև 1990-ականների մութ ռոմանտիկա։


== Տես նաև ==
Թորչ երգ


== Ծանոթագրություններ ==


== Արտաքին հղումներ ==
«Բոլոր ժամանակների 100 լավագույն սիրային երգ»։ Top 40 / Pop։ About.com
Հաշվողական տեխնիկայի պատմություն

Հաշվողական տեխնիկան հանդիսանում է կարևորագույն բաղադրիչներից մեկը տվյալների մշակման և հաշվարկներ իրականացնելու գործընթացներում։ Հաշվարկներ կատարելու առաջին հարմարանքները, հավանաբար բոլորին հայտնի հաշվողական փայտիկներ, այժմ էլ են օգտագործվում շատ դպրոցների տարրական դասարաններում՝ հաշվել սովորեցնելու համար։ Զարգանալով այդ հարմարանքները դարձան ավելի բարդ, օրինակի համար այնպիսին, ինչպիսին Ֆինիկյան կավե պատկերիկներ, այդպես է հաշվարկելի մարմինների ոչ իրական քանակը պատկերացնելու համար։ Այդպիսի հարմարանքներից օգտվել են այն ժամանակավա վաճառականները և հաշվետարները։
Աստիճանաբար հաշվարկների պարզ հարմարանքներից ծնվեցին ավելի բարդ սարքեր։ Աբակ (հաշվիչներ), լոգարիթմական քանոններ, համակարգիչ. Չնայած հին հաշվիչների պարզությանը, փորձառու հաշվետարը կարող էր ստանալ պարզ հաշվարկների արդյունքը ավելի արագ, քան ժամանակակից համակարգիչ ունեցող ոչ լիարժեք մասնագետը։
Հյուսիսային Ուջ Յու

Հյուսիսային Ուջ Յու (ռուս.՝ Северный Удж-Ю), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Ուջ Յու գետի աջ ափում՝ 12 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո-Պեչորսկ ավազանային շրջանին, գետի ջրատնտեսային տեղամասը Հյուսիսային Դվինա գետն է, գետի ենթաավազանը Վագա գետն է։ Գետի գետային ավազանը (Վերին) Հյուսիսային Դվինա գետն է։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 03030000112103000043483
Հիդրոլոգիական ուսումնասիրությունների կոդը - 103004348
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Իգրայի շրջան

Իգրայի շրջան (ռուս.՝ Игринский район), մունիցիպալ շրջան Ռուսաստանի Դաշնության Ուդմուրթական հանրապետությունում։
Ստեղծվել է 1937 թվականին։ Վարչական կենտրոնը՝ Իգրա։


== Աշխարհագրություն ==
Շրջանի տարածքի մակերեսը կազմում է 2266,9 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 42450 մարդ։ Բնակչության խտությունը կազմում էր 18,73 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սուրբ Սիոն եկեղեցի (Ծուղրութ)

Անվան այլ կիրառումների համար տե՛ս՝ Սուրբ Սիոն եկեղեցի (այլ կիրառումներ)Սուրբ Սիոն եկեղեցի (նաև՝ Սուրբ Հակոբ եկեղեցի) , Հայ Առաքելական Սուրբ Եկեղեցի, գտնվում է Վրաստանի Սամցխե-Ջավախք մարզի Ախալցխայի շրջանում, Ախալցխայից 4 կմ դեպի հյուսիս-արևմուտք հայաբնակ Ծուղրութ գյուղում,,  կառուցվել է 19-րդ դարում։
Ծուղրութ գյուղի Սուրբ Սիոն եկեղեցին հիմնադրվել  է, և կառուցվել է 1830-ական թվականներին և այն եղել է փայտաշեն կառույց։  
Եկեղեցու հարավային պատին կա արձանագրություն, որտեղ ասվում է․

Ըստ արձանագրության 1881 թվականինհին հին եկեղեցու տեղը կառուցվել է նոր եկեղեցի։ Ըստ 1830-1840-ական թվականների արխիվների, ի սկզբանե եկեղեցին անվանվել է «Սուրբ Հակոբ», որից հետո 1875 թվականին արդեն իսկ հիշատակվում է «Սուրբ Սիոն» անունով։  
1875 թվականի դրությամբ եկեղեցին վթարային էր և վերանորոգման կարիք ուներ։ Այստեղից հասկանում ենք որ եկեղեցին նախորդ վերակառուցման և վերաօծման ընթացքում ստացել է «Սուրբ Սիոն» անունը։  Իսկ արդեն նորակառույց եկեղեցին որը կառուցվել է 1881 թվականին  «Սուրբ Սիոն» անվամբ է։
Եկեղեցին բազիլիկ կառույց է, կառուցված է տուֆ տեսակի քարից, ունի մեկ մուտք, որը գտնվում է հարավային կողմում։
Եկեղեցում է պահվում Տպագիր Ճաշոց գրքերից, դրանց թվում է 1686 թվականի Վենետիկում լույս տեսած Ճաշոց գիրգը.

Ճաշոցի մի քանի ձեռագիր հիշատակումներից ևս․

Գյուղում է պահվում  Սուրբ  մագաղաթյա Ավետարան, որը գրվել է Հովհաննես Գրչի ձեռքով 974 թվականին, Ավետարանի էջերի քանակն է 395։
Ավետարանի վկայություններից մեկում ասվում է․ 

1830-ական թվականներին եկեղեցու հոգևորականն է եղել քահանա Ստեփան քհն. Տեր-Նահապետյանցը, իսկ 1851 թվականին եկեղեցու համար ձեռնադրվել է Մկրտիչ Տեր-Սարգսյանցը, նայև որպես դպիր է հիշատակվում Հովհաննես Ալեքսանյանը։
1904-1909-ական թվականներին եղել է Վարդան Հովհաննիսյան Վարդանյանցը ով ձեռնադրվել է 1896-ի ապրիլի 2-ին, իսկ 1917 թվականին  եղել է Եղիշե Տեր-Հակոբյանը։
2013 թվականի հոկտեմբերի 8-ին` եկեղեցու բակում կանգնեցվում է խաչքաչ և օծվում է։


== Ծանոթագրություններ ==
Փարոս (թերթ, Լոս Անջելես)

Անվան այլ կիրառումների համար տե՛ս՝ Փարոս (այլ կիրառումներ)«Փարոս», անկախ երկշաբաթաթերթ։ Լույս է տեսնում 1984 թվականից, Լոս Անջելեսում։ Հիմնադիր-խմբագիր՝ Սուրեն Բուրսալյան։ Ներկայացնում է նորություններ Հայաստանից, կալիֆոռնիահայ գաղութից, տպագրում բանասիրական, գրական, քաղաքական, հոգեբանական, բժշկական հոդվածներ։
«ԽՍՀՄ լեգենդներ» թանգարան

«ԽՍՀՄ լեգենդներ» թանգարան (ռուս.՝ Музей «Легенды СССР»), մասնավոր թանգարան Ռոստովի մարզի Կամենսկ-Շախտինսկի քաղաքում։  


== Պատմություն ==
Թանգարանը բացվել է 2016 թվականի մայիսի 2-ին «Աշխատավորների միջազգային համերաշխության օրը» ԽՍՀՄ պետական տոնին, որը  Խորհրդային Միությունում նշվում էր երկու օր՝ մայիսի 1-ին և 2-ին։
Թանգարանի տարածքը զբաղեցնում է նկուղային և առաջին հարկերը, իսկ երկրորդ և երրորդ հարկերում տեղակայված է «ԽՍՀՄ» հյուրանոցը։ Հյուրանոցա-թանգարանային համալիրը ստեղծվել է անհատ ձեռնարկատեր Վլադիմիր Միխայլովիչ Բեսչյոտնիի կողմից։ 
Թանգարան այցելության ընթացքում, այցելուները ակամայից սուզվում են Խորհրդային Միության ոճով ստեղծված մթնոլորտի մեջ, կաթնամթերքի համար նախատեսված ապակյա սպասքից մինչև «Չայկա» ներկայացուցչական ավտոմոբիլներ։ Բոլոր ցուցանմուշները բնօրինակ են։


== Գործունեություն ==
Համալիրը գտնվում է Մ-4 «Դոն» մայրուղու 932-րդ կիլոմետրի վրա՝ Մոսկվայից Դոնի Ռոստով ուղղությամբ շարժվելիս աջ կողմում։ Թանգարանը գտնվում է Հերոս Պիոներների փողոցի թիվ 91 հասցեում։
Թանգարանը գործում է շուրջօրյա (ժամը 09:00-ից մինչև 19:00-ն, ընդմիջումը 14:00-ից մինչև 14:30։  Տոմսի արժեքը, մեծահասակների համար 200 ռուբլի է, մինչև  14 տարեկան երեխաների համար 100 ռուբլի, մինչև 7 տարեկան երեխաների համար անվճար)։
«ԽՍՀՄ Լեգենդները» համալիրի կողքին է գտնվում «Բայկ-հոթել» հյուրանոցը, ամառային սրճարանը, ավտոտեխսպասարկման կայանը և «Լուկօյլ»-ի ավտոլիցքավորման կայանը։


== Պատկերասրահ ==
Շենքի տեսքր
		
		
		

1-ին հարկի ցուցանմուշների մի մասը
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Легенды СССР. Музеи Ростовской области.
Նույնացում

Նույնացում քրեագիտական, նույնությունը պարզելու նպատակով նյութական կոնկրետ օբյեկտների (այդ թվում՝ անձանց) ու դրանց արտահայտությունների (ձեռագրեր, մատնահետքեր, ավտոդողերի հետքեր են) մասնակի ու ընդհանուր հատկանիշների հետազոտումը համեմատական եղանակով։ Կարևոր են տրանսպորտի միջոցների, ձեռքերի, ոտքերի, ատամների, հրազենից արձակած գնդակների ու պարկուճների, դրոշմանիշերի, կնիքների, գրամեքենաների հետքերով, ձեռագրերով նույնացումները։ Նույնացման հիմքում ընկած է նյութական օբյեկտների ու դրանց հատկանիշների անհատականությունը։ Կատարվում է հետևյալ եղանակով՝ հետաքրքրող օբյեկտները (օրինակ, հրացանի փողն ու դեպքի վայրում հայտնաբերված գնդակը) ուսումնասիրվում են և համեմատվում ըստ հատկանիշների նույնության։ Նույնացման արդյունքների վերաբերյալ կազմվում է արձանագրություն, որը որպես ապացույց կցվում է քրեական գործին։
Տարադանովկա

Տարադանովկա (ռուս.՝ Тарадановка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բոլ գետի վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 13010200512115200004893
Հիդրոլոգիական ուսումնասիրությունների կոդը - 115200489
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տրուբինսկայա

Տրուբինսկայա  (ռուս.՝ Трубинская), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չեդեր (պանիր)

Չեդեր պանիր (անգլ.՝ Cheddar)՝ անգլիական հանրահայտ պանիր։ Անգլիայի վարչաշրջանում արտադրությունը կոչվում է գյուղի Չեդեր պանիր։ Պանրի խմորը պլաստիկ է, դեղնավուն կամ փղոսկրյա գույն ունի։ Արտադրական գործընթացը կարող է Անատոն անգլ.՝ Annato-ն գեղեցկացնել իր բնական գույնով։ Չեդերն ունի հրապուրող, թեթևակի կծու և թթու համ։
Պինդ պանրի համար օգտագործում են պաստերիզացված կամ հում կաթ։ Չեդերը հասունանում է փաթաթված կտորի մեջ 60 օր կամ 6 ամիս, երբեմն էլ 5 տարվա ժամկետով։ Ընդհանրապես Չեդեր պանիրն արտադրվում է 27-35 կգ քաշով։


== Հանրաճանաչություն ==
Չեդերն ամենահանրաճանաչ պանիրն է Մեծ Բրիտանիայում, նրան բաժին է ընկնում երկրի  պանրի տարեկան շուկայի 51 %, որը կազմում է 1,9 միլիարդ ֆունթ ստերլինգ։


== Բաղադրատոմս ==
Չեդերը կովի կաթից պատրաստված պինդ պանիր է։ Այս պանիրն օգտագործվում է ձվածեղ և սենդվիչներ պատրաստելիս։ Չեդերը մատուցվում է կարմիր գինու, ինչպես նաև պորտեյինների հետ։


== Առավելություն ==
Չեդեր պանիրն ատամի էմալը պաշտպանում է կարիեսից։
Թուքը թթվայնության բարձր մակարդակի բնական պաշտպանն է։ Դրան գումարվում է նաև այն, որ պանրում կան զանազան միացություններ, որոնք կարող են կպչել ատամի էմալին։ Դա թթվից լրացուցիչ պաշտպանություն է ապահովում։


== Ծանոթագրություններ ==
Ծիփա (Բաղդաթի շրջան)

Անվան այլ կիրառումների համար տե՛ս՝ Ծիփա (այ կիրառումներ)Ծիփա (վրաց.՝ წიფა), գյուղ Վրաստանում։ Գտնվում է Իմերեթի մարզի Բաղդաթի շրջանում։


== Դիրք ==
Գյուղը գտնվում է ծովի մակարդակից 560 մետր բարձրության վրա։ Շրջկենտրոն Բաղդաթից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 52 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Բաղդաթի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Երկար գիծ

Երկար գիծ, հոսանքի երկու զուգահեռ հաղորդիչներից կազմված էլեկտրական գիծ։ Հաղորդիչների երկարությունը պետք է մեծ լինի հաղորդվող էլեկտրամագնիսական տատանումների ալիքի երկարությունից, իսկ հաղորդիչների միջև եղած հեռավորությունը զգալիորեն փոքր է ալիքի երկարությունից։ Երկար գիծ դիտվում է որպես անվերջ մեծ թվով օղակներով շղթայական սխեմա, որոնց էլեկտրական պարամետրերն անվերջ փոքր են։ Երկար գծի օղակը ներկայացվում է GaХ, СaХ երկայնական ն GaX, СaХ լայնական տարրերով, որտեղ sub>aХ-ը գծի սկզբից X հեռավորության վրա գտնվող տարրական տեղամասն է։ R ակտիվ դիմադրությունը, Լ ինդուկտիվությունը, G լայնական հաղորդականությունը, С լայնական ունակությունը Երկար գծի առաջնային պարամետրերն են։ U լարումը, i հոսանքը կախված են X (հեռավորություն) և է (ժամանակ) փոփոխականներից ու կապված են հեռագրային հավասարումներ կոչվող դիֆերևնցիալ հավասարումներով։ Եթե հաղորդվող ազդանշանի բոլոր հաճախականությունների համար գծի մարման գործակիցը և ֆազային արագությունը լինեն նույնը, գծի վերջում գտնվող ընդունիչի դիմադրությունը հավասար լինի գծի ալիքային դիմադրությանը ն գծի առաջնային պարամետրերը բավարարեն հետևյալ պայմանին՝ R G կամ տեխնոլոգիական պրոցեսների ռեժիմներին։ Ֆիզիկական Երկար որոշվում է բեռնվածքների և ֆիզիկաքիմիակաև գործոնների ազդեցության տակ հիմնական կրող կոնստրուկցիաների և տարրերի (կարկասի, պատերի, հիմքերի) մաշվելու տևողությամբ։
Աբրեստ

Աբրեստ (ֆր.՝ Abrest), համայնք Ֆրանսիայի Օվերն տարածաշրջանի Ալիեի դեպարտամենտի Հարավային Կյուսե կանտոնի Վիշիի շրջանում։
Համայնքի INSEE կոդը՝ 03001։


== Բնակչություն ==
Համայնքի բնակչությունը 2008 թվականին կազմում էր 2659 մարդ։


== Տնտեսություն ==
2007 թվականի տվյալներով աշխատունակ տարիքի (15-64 տարեկան) 1648 մարդկանցից  1153-ը տնտեսապես ակտիվ էին, 495-ը՝ անգործունակ (ակտիվության ցուցանիշը 70,0 %, 1999 թվականին եղել է՝ 70,2 %)։ 1153 աշխատունակ բնակիչներից 1045-ը աշխատում էին (571 տղամարդ և 474 կին), անաշխատանք էին 108-ը (65 տղամարդ և 43 կին)։ 495 անգործունակ մարդկանցից 132-ը աշակերտներ կամ ուսանողներ են, 177-ը թոշակառու, 186-ը անաշխատունակ էին այլ պատճառներով։


== Տեսարժան վայրեր ==
Գոթական եկեղեցի
Շոսսենի դղյակ (XV դար)
Կենսայի դղյակ (XVII դար)
Մոբե միջնադարյան աշտարակ (XIII դար)


== Պատկերասրահ ==

		
		
		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Աբրեստ» (ֆրանսերեն)։ Արխիվացված օրիգինալից 2012-10-07-ին։ Վերցված է 2012-7-27 
«Աբրեստ» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Լիբանանի վարչական բաժանում

Լիբանանի Հանրապետությունը բաժանված է 6 մարզերի (արաբ․՝ محافظة‎‎ - մուհաֆազա), որոնք իրենց հերթին բաժանվում են 25 շրջաների (արաբ․՝ قضاء‎‎ - կադա)։ Իսկ շրջաներն բաժանվում են համայնքների։


== Մարզեր ==


== Տերմիներ ==


== Տես նաև ==
Լիբանանի շրջաններ
Լիբանանի համայնքներ


== Ծանոթագրություններ ==
Քարե հատիչ Մանսանարեսից

Քարե հատիչ Մանսանարեսից կամ Սան Իսիդրո (իսպ.՝ Bifaz del Manzanares), ստորին պալեոլիթ ժամանակաշրջանի քարային արտադրության նմուշ Մադրիդի ազգային հնագիտական թանգարանում։ Գտնվել է Մանսանարեսի Սան Իսիդոր վայրում։


== Պատմություն ==
Կայծքարային ապարի այս նմուշի մշակման համար օգտագործվել է, հավանաբար, ծանր մուրճ՝ ստեղծելով նշտարաձև տեսք և կանոնավոր եզրեր։ Տեղայնքը 1862 թվականին ուսումնասիրել է Կասիանո դե Պրադոն։


== Գրականություն ==
Panera Gallego, Joaquín; Rubio Jara, Susana (Enero de 1997). «Bifaz del yacimiento de San Isidro. La producción de "instrumentos" líticos Archived 2015-12-08 at the Wayback Machine.». Boletín del Museo Arqueológico Nacional de España.


== Ծանոթագրություններ ==


== Արտաքին հղումներ ==
El área de la M-30 que será soterrada oculta 100 enclaves arqueológicos
Օլեգ Շատով

Օլեգ Ալեքսանդրովիչ Շատով (ռուս.՝ Олег Александрович Шатов, հուլիսի 29, 1990(1990-07-29), Նիժնի Տագիլ, Սվերդլովսկի մարզ, ՌԽՖՍՀ, ԽՍՀՄ), ռուս ֆուտբոլիստ, կիսապաշտպան։ Հանդես է գալիս ռուսական «Զենիթի» և Ռուսաստանի ազգային հավաքականի կազմում։


== Ակումբային կարիերա ==


=== Ուրալ ===
2007 թվականի մարտի 21-ին տասնվեցամյա Օլեգ Շատովը պայմանագիր է կնքել ռուսական «Ուրալ» ֆուտբոլային ակումբի հետ։ 2007/08 մրցաշրջանում թիմի կազմում դարձել է Ռուսաստանի գավաթի խաղարկության արծաթե մեդալակիր։
2010 թվականի նոյեմբերի 19-ին Շատովը ճանաչվել է թիմի լավագույն ֆուտբոլիստ։


=== «Անժի» ===
2012 թվականի հունվարին Օլեգ Շատովը տեղափոխվել է «Անժի»։ Թիմի հետ նա կնքել է 4-ամյա պայմանագիր։
2012 թվականի հուլիսի 26-ին՝ Եվրոպայի լիգայի խաղարկության շրջանակներում կայացած «Գոնվեդա» ֆուտբոլային ակումբի դեմ խաղում Շատովը խփել է իր առաջին միջազգային գոլը ռուսական թիմի կազմում։ Շատովը գոլ է խփել նաև պատասխան խաղում։
Ռուսաստանի առաջնությունում իր առաջին գոլը Օլեգ Շատովը խփել է 2012 թվականի օգոստոսի 19-ին՝ «Զենիթի» դեմ խաղում։


=== «Զենիթ» ===
2013 թվականի օգոստոսի 14-ին «Անժիի» և «Զենիթի» պաշտոնական կայքերը հաստատեցին, որ Օլեգ Շատովը տեղափոխվելու է «Զենիթ»։
Նոր թիմի կազմում իր դեբյուտը Օլեգը նշել է օգոստոսի 24-ին՝ «Դինամոյի» դեմ խաղում։ 2014 թվականի փետրվարի 15-ին Շատովը գոլ է խփել «Բորուսիայի» դեմ խաղում։ 2014 թվականի օգոստոսի 20-ին՝ «Ստանդարտ»-ի դեմ խաղում Օլեգ Շատովը դարձել է հաղթական գոլի հեղինակ, իսկ գոլային փոխանցումը կատարել է Հալքը։
2015 թվականի օգոստոսի 24-ին Օլեգը դարձել է դուբլի հեղինակ «Ռուբինի» դեմ խաղում։


== Միջազգային կարիերա ==
Ռուսաստանի ազգային հավաքականի կազմում իր դեբյուտը Շատովը նշել է 2013 թվականի փետրվարի 6-ին՝ Իսլանդիայի ազգային հավաքականի դեմ խաղում։
Հավաքականի կազմում Օլեգը մասնակել է Եվրո 2016-ի խաղերին։


== Վիճակագրություն ==


=== Ակումբային ===


=== Միջազգային ===


== Ձեռքբերումներ ==
Ռուսաստանի չեմպիոն - 2014/15
Ռուսաստանի գավաթակիր - 2015/16
Ռուսաստանի սուպերգավաթակիր - 2015, 2016


== Ծանոթագրություններ ==


== Արտաքին հղումներ ==
Էջը «Զենիթի» պաշտոնական կայքում
Էջը сайте sports.ru կայքում
Էջը historyntagil.ru կայքում
(2488) Բրայան

(2488) Բրայան (անգլ.՝ Bryan), աստերոիդ աստերոիդների հիմնական գոտում։ Հայտնաբերվել է 1952 թվականի հոկտեմբերի 23-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,264137 ա. մ., առավելագույնը մոտենում է 1,7572 ա. մ. հեռավորության վրա և հեռանում 2,7711 ա. մ.։ Արեգակի շուրջ մեկ ամբողջական պտույտ է կատարում 1244,38 երկրային օրվա ընթացքում, իր ուղեծրով շարժվելով միջինում 0,289301 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2488) Բրայան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(8226) 1996 TF7

(8226) 1996 TF7, աստերոիդ աստերոիդների հիմնական գոտում։ Հայտնաբերվել է 1996 թվականի հոկտեմբերի 5-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 3,012918 ա. մ., առավելագույնը մոտենում է 2,693 ա. մ. հեռավորության վրա և հեռանում 3,3328 ա. մ.։ Արեգակի շուրջ մեկ ամբողջական պտույտ է կատարում 1910,2 երկրային օրվա ընթացքում, իր ուղեծրով շարժվելով միջինում 0,188462 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8226) 1996 TF7 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թանգեր (անձնանուն)

Թանգեր, հայկական իգական անուն։ Առաջացել է հայերեն թանգ բառի հոգնակի ձևից։


== Գործածություններ ==
Թանկեր, դուստր Խաչատուր քահանայի և քույր Գրիգոր գրչի, ով 1230 թվականին Կարինում ընդօրինակեց Ավետարանը։
Թանգեր, ծերունի կին, որ իր հանգուցյալ հարս Ալիծի հիշատակին գրել տվեց մի Ավետարան՝ Հովհաննես գրչին, Կիլիկիա, 1327 թվական։


== Ծանոթագրություններ ==
Տրյոխպրուդնոե

Տրյոխպրուդնոե (ուկրաիներեն՝ Трипрудне, Ղրիմի թաթարերեն՝ Terek Eli), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Տերեկ-Էլի։
Չճշտված տվյալներով Տրյոխպրուդնոե գյուղում բնակվում էր 724 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տրոյացի աստերոիդների ցանկ («տրոյացիներ»)

Սա այն տրոյացի աստերոիդների ցանկն է, որոնք շարժվում են Արեգակի շուրջ Յուպիտերի ուղեծրի երկայնքով, մոլորակից 60°-ով հետ ընկած (Լ5) կետում։
Այս խմբի մեջ մտնող բոլոր աստերոիդները ստացել են իրենց անունները Տրոյական պատերազմի մասնակիցների անուններից, որոնք մարտնչում էին Տրոյաի կողմից։ Բացառություն է կազմում միայն (617) Պատրոկլուս աստերոիդը, որը այդպես էր անվանվել այս խմբի պաշտոնական անվանումից առաջ։ Համապատասխանաբար, այն աստերոիդները որոնք տեղաբաշխված են L4 կետում, ստացել են իրենց անունները հույն մարտիկների պատվին։


== Ցանկ ==


== Տես նաև ==
Տրոյացիներ
Մարսի տրոյացի աստերոիդներ
Յուպիտերի տրոյացի աստերոիդներ
Նեպտունի տրոյացի աստերոիդներ
Տրոյացի արբանյակներ


== Ծանոթագրություններ ==


== Արտաքին հղումներ ==
List Of Jupiter Trojans (IAU Minor Planet Center)
Բուք

Բուք, ձնախառը քամի ներքնոլորտի երկրամերձ շերտում։ Հիմնականում առաջանում է ուժեղ քամու, բացասական ջերմաստիճանի (մինչև -10 °C) և չոր, փուխր, նաև տեղացող ձյան պայմաններում։ Տարբերում են գետնահուպ (ձյան տեղափոխումն ընթանում է անմիջապես ձնածածկույթի վրա՝ մինչև 1,5-2 մ բարձր, շերտում), ներքնաբուք (ձյան տեղափոխումն ընթանում է 2-3 մ բարձրության շերտում) և ընդհանուր (քամին ձյունը բարձրացնում է բավական վեր, որն էլ ուղեկցվում է տեղացող ձյան հետ) բուքեր։ ՀՀ տարածքում հաճախ են գետնամերձ և ընդհանուր բուքերը. առաջանում են հոկտեմբեր-ապրիլին, հատկապես երբ իրար են մոտենում ցիկլոնային ու անտիցիկլոնային ճակատները։ Ըստ բարձրության և բաց տեղանքում ավելանում է բուքով օրերի թիվը։ Հաճախ, պայմանավորված տեղանքի բնական պայմաններով, այդ օրինաչափությունը խախտվում է։ Բուքեր առաջանում են հիմնականում Սևանի ավազանում (ավելի քան 50 օր), լեռնանցքներում (առավելապես՝ Սիսիանի, Սևանի, 84 օր), Արագածում (122 օր), անտառածածկ Լոռու, Տավուշի մարզերում (անհամեմատ քիչ՝ 2-7 օր)։ Բուքից փակվում են ճանապարհները, լեռնանցքները, խախտվում է տրանսպորտի երթևեկությունը, ցրտահարվում են գյուղատնտեսական բույսերը (բացվում են աշնանացան ցանքերը)։ Ձնակուտակումներից պաշտպանվելու համար ճանապարհների եզրերին դրվում են պաշտպան, վահաններ, առանձին տեղերում տնկում անտառաշերտեր։
Աստերոիդների ցանկ (126901-127000)

Աստերոիդների ցանկ (126801-126900)  • Աստերոիդների ցանկ  • Աստերոիդների ցանկ (127001-127100)
 Աստերոիդների ցանկ (126801-126900)  • Աստերոիդների ցանկ  • Աստերոիդների ցանկ (127001-127100)
Միացյալ Թագավորությունում ՅՈՒՆԵՍԿՕ-ի Համաշխարհային ժառանգության ցանկ

ՅՈՒՆԵՍԿՕ-ի Համաշխարհային ժառանգության ցանկում Մեծ Բրիտանիայի և Հյուսիսային Իռլանդիայի օբյեկտները (2016 թվականի դրությամբ) 30-ն են, որը կազմում է ընդհանուր թվի 2,9 %-ը (1073՝ 2017 թվականին)։ Այդ թվում 25 օբյեկտներ ընդգրկված են ցանկում մշակութային չափանիշներով, 12-ը՝ որպես մարդկային ստեղծագործական գլուխգործոց, 4-ը՝ բնական չափանիշներով, և 1 խառը (բնական և մշակութային)։
Բացի դրանից 2016 թվականի դրությամբ ևս 12 օբյեկտ ներկայացված է թեկնածու ցանկում։
Միացյալ Թագավորությունը վավերացրել է Համաշխարհային ժառանգության պաշտպանության կոնվենցիան 1984 թվականի մայիսի 29-ին։
Առաջին 5 օբյեկտները, որ գտնվում են Մեծ Բրիտանիայի տարածքում, ընդգրկվել են ցանկում 1986 թվականին, Համաշխարհային ժառանգության հանձնաժողովի 10-րդ նիստում։


== Ցանկ ==
Տվյալ աղյուսակում տեղանքներն ընդգրկված են Համաշխարհային ժառանգության կողմից դասակարգված ձևով։


=== Օբյեկտների աշխարհագրական դասավորվածություն ===


== Թեկնածու օբյեկտների ցանկ ==
Աղյուսակում տեղանքներն ընդգրկված են ըստ հերթականության։ Այս ցանկում այն վայրերն են, որոնք ներկայացված են Միացյալ Թագավորության կառավարության կողմից՝ որպես թեկնածու օբյեկտներ՝ Համաշխարհային ժառանգության ցանկում ընգրկվելու համար։


=== Օբյեկտների աշխարհագրական դասավորվածություն ===


== Տես նաև ==
Միավորված ազգերի Կրթության, գիտության և մշակույթի կազմակերպություն
Համաշխարհային ժառանգություն
Եվրոպայում ՅՈՒՆԵՍԿՕ-ի Համաշխարհային ժառանգության օբյեկտների ցանկ


== Ծանոթագրություններ ==


== Արտաքին հղումներ ==
ՅՈՒՆԵՍԿՕ-ի պաշտոնական կայք․ Միացյալ Թագավորությունում Համաշխարհային ժառանգության օբյեկտների ցանկ(անգլ.)
Միացյալ Թագավորությունում Համաշխարհային ժառանգության վերաբերյալ հղումների տեղեկատու(անգլ.)
ՅՈՒՆԵՍԿՕ-ի Համաշխարհային ժառանգություն  (ռուս.)
Դոսո դել Լիրո

Դոսո դել Լիրո (իտալերեն՝ Dosso del Liro), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 315 մարդ (2008 թվականի տվյալներով), խտությունը՝ 14 մարդ/կմ²։ Զբաղեցնում է 23 կմ² տարածք։ Փոստային ինդեքս՝ 22015։ Հեռախոսային կոդ՝ 0344։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0344 89941


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(8355) Մասուո

(8355) Մասուո (անգլ.՝ Masuo), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1989 թվականի սեպտեմբերի 5-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,33531 ա. մ., առավելագույնը մոտենում է 1,6607 ա. մ. հեռավորության վրա և հեռանում 3,0099 ա. մ.։ Արեգակի շուրջ մեկ ամբողջական պտույտ է կատարում 1303,51 երկրային օրվա ընթացքում, իր ուղեծրով շարժվելով միջինում 0,276177 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8355) Մասուո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բորիս Կաբուր

Կաբուր Բորիս (էստ․՝ Boris Kabur), (սեպտեմբերի 15, 1917(1917-09-15), Տալլին, Ռուսական հանրապետություն - հունվարի 28, 2002(2002-01-28), Տարտու, Էստոնիա), էստոնացի խորհրդային գրող, թարգմանիչ։
Ծնվել է 1917 թվականի սեպտեմբերի 15-ին Տալլին քաղաքում։ Ավարտել է Տարտուի համալսարանի ֆիզիկայի ֆակուլտետը։ Անդրանիկ պիեսը («Ռոպս», 1964 թ.) բեմադրվել է Տալլինում, Լենինգրադում (այժմ՝ Սանկտ Պետերբուրգ), Հելսինկիում, Երևանում։ Գրել է նաև «Ռոպսն օգնում է բոլորին» (1965 թ.), «Հակալույս» (1968 թ.) պիեսները։ Արձակ գործերից հիմնականը «Տիեզերքի շեմին» (1966) վեպն է։ 1973 թվականին սոցիալիստական երկրների գրողների կոնֆերանսում (Պոզնան) արժանացել է գիտաֆանտաստիկ երկերի համար սահմանված միջազգային գլխավոր մրցանակին։ Բնագրից թարգմանել է Գ. Միլտոնի, Հ. Լոնգֆելլոյի, Ու. Ուիտմենի, Է. Լի Մաստերսի, Ն. Վիների առանձին երկեր։ Թարգմանություններով ու հոդվածներով էստոնացիներին է ներկայացրել հայ դասականների ստեղծագործությունները։
Նրա թարգմանությամբ (հայերենից) լույս են տեսել նաև Եղիշե Չարենցի «Երկիր Նաիրի»-ն (1966 թ.) և «Սասունցի Դավիթ» (1975 թ.) էպոսը։


== Ծանոթագրություններ ==
Մուցամուդու

Մուցամուդու (արաբերեն՝ موتسامودو), քաղաք Կոմորոսի արևելքում գտնվող Անյուան կղզում։ Քաղաքի բնակչությունը կազմում է 30.000 մարդ՝ 2013 թվականի տվյալներով։ Այն Կոմորների մեծությամբ երկրորդ քաղաքն է։ Անյուան կղզու ամենամեծ քաղաքն է և մայրաքաղաքը։
ԽՍՀՄ երաժշտական ֆոնդ

ԽՍՀՄ Երաժշտական ֆոնդ, ԽՍՀՄ կոմպոզիտորների միությանն առընթեր կազմակերպություն։ Հիմնադրվել է 1939 թվականին։ Նպատակն է եղել աջակցել կոմպոզիտորնևրի և երաժշտագետների ստեղծագործական աշխատանքին, բարելավել նրանց նյութակենցաղային պայմանները։ Հրատարակել և պրոպագանդել է կոմպոզիտորների երկերը, հիմնել ստեղծագործական տներ, կազմակերպել հեղինակային համերգներ, ստեղծագործական գործուղումներ են։
ԽՍՀՄ երաժշտական ֆոնդի հայկական բաժանմունքը կազմակերպվել է 1939 թվականին։
Էլ Սիդ

Ռոդրիգո Դիաս դե Վիվար (ոչ վաղ քան 1041 և ոչ ուշ քան 1057, Վիվար դել Սիդ, Կաստիլիայի թագավորություն - ոչ վաղ քան մայիս 1099 և ոչ ուշ քան հուլիսի 10, 1099, City of Valencia, Lordship of Valencia և Վալենսիա, Իսպանիա), նաև հայտնի որպես Էլ Սիդ Կամպեադոր, կաստիլիացի միջնադարյան ազնվական, սպարապետ և դիվանագետ։ Կաստիլիա և Լեոն միացյալ թագավորության թագավոր Ալֆոնսո VI-ի կողմից աքսորվելուց հետո միացել է մավրերի բանակին։
Նա հռչակվել է իր սխրանքներով Ռեկոնկիստայի ժամանակ։ Հաղթել է ալ-մորավիներին Վալենսիայի համար մղված ճակատամարտում, որին տիրելով (1094 թվականի հուլիս) կառավարել է մինչև իր մահը՝ որպես անկախ տիրակալ։ Սիդ Կամպեադորն իդեալականացվել է «Երգ իմ Սիդի մասին» ժողովրդական էպոսում։ Նրա կերպարն իր արտացոլումն է գտել ոչ միայն Իսպանիայի գրական հուշարձաններում, այլև նրա սահմաններից դուրս (Ֆրանսիայում՝ Պիեռ Կոռնեյլի, Գերմանիայում՝ Յոհան Գոթֆրիդ Հերդերի ստեղծագործություններում)։
Սալաքայի ճակատամարտում քրիստոնյաների պարտությունից հետո, Ալֆոնսո VI-ը ետ է բերում Սիդին, և վերջինս դառնում է քրիստոնյա-մավրական բանակի հրամանատար։
Ռոդրիգո Դիասը կրթվել է Կաստիլիայի թագավորական արքունիքում և ստացել ալֆերեզի տիտղոս (բանակային բարձրագույն աստիճան)։


== Ծանոթագրություններ ==


== Արտաքին հղումներ ==
Էլ Սիդի մասին(անգլ.)